Diari Oficial de la Generalitat Valenciana


Sumari del DOGV 3454, del 15-03-1999 (1999/1493)

RESOLUCIÓ de 5 de febrer de 1999, de la directora general d'Ensenyaments Universitaris i Investigació, per la qual es concedixen ajudes al transport universitari per a la segona fase del curs 1998/1999 a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3454

Data del DOGV
:   15-03-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/1493


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 5 de febrer de 1999, de la directora general d'Ensenyaments Universitaris i Investigació, per la qual es concedixen ajudes al transport universitari per a la segona fase del curs 1998/1999 a la Comunitat Valenciana. [1999/M1493]
  
Vista l'Ordre de 25 de juny de 1998, de la Conselleria de Cultura, Educació i Ciència, publicada en el Diari Oficial de la Generalitat Valenciana, número 3.285, de 14 de juliol, per la qual es van convocar ajudes al transport universitari a la Comunitat Valenciana per al curs 1998/99.
  
Vista la documentació que justifica suficientment la realització de l'activitat subvencionada en la primera fase, i d'acord amb el que disposa la base deu de la mencionada ordre, per delegació del conseller de Cultura, Educació i Ciència, efectuada en la disposició final primera de l'Ordre de 25 de juny de 1998 (DOGV de 14 de juliol), resolc:
  
Primer
  
Concedir les ajudes al transport universitari corresponent a la segona fase del curs acadèmic 1998/1999, als beneficiaris i en la quantia que s'indica en l'annex I.
  
Segon
  
Les quantitats que han de percebre els beneficiaris es faran efectives després d'haver acreditat la realització de l'activitat que fonamenta la concessió de la subvenció i la repercussió d'esta en la quantitat a pagar pels alumnes, mitjançant la presentació de la següent documentació original o fotocòpia compulsada, segons procedisca:
  
1. Acceptació de la subvenció, segons el model de l'annex II.
  
2. Certificat de compliment de l'activitat subvencionada, segons el model de l'annex III.
  
3. Memòria tipus, ajustada al model que figura com a annex IV o V, segons que es tracte d'una línia regular o especial, subscrita pel representant legal de l'entitat beneficiària de les activitats realitzades, on s'expressen les rutes, els municipis de parada, els alumnes diaris transportats, el preu ordinari del bitllet i el descompte aplicat als universitaris.
  
4. Certificat acreditatiu de trobar-se al corrent de les seues obligacions amb l'administració tributària, estatal i autonòmica, i de la Seguretat Social, d'acord amb l'Ordre de 30 de maig de 1996 de la Conselleria d'Economia i Hisenda.
  
5. En el cas que el beneficiari siga un municipi o una associació d'estudiants, hauran d'aportar a més a més les factures justificatives de la despesa.
  
La documentació justificativa de la realització de l'activitat s'haurà de presentar davant de la Direcció General de Ensenyaments Universitaris i Investigació abans del 15 de juliol de 1999.
  
En qualsevol cas, l'administració realitzarà les inspeccions que considere necessàries per a l'adequada comprovació de la bona aplicació dels fons públics.
  
Tercer
  
Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.
  
Quart
  
Contra la present resolució, que posa fi a la via administrativa, podrà interposar-se recurs contenciós administratiu davant del Tribunal Superior de Justícia de la Comunitat Valenciana en el termini de dos mesos o 10 dies, si s'opta per seguir el procediment per a la protecció dels drets fonamentals de la persona, comptats ambdós des de l'endemà de la seua publicació. Tot això de conformitat amb allò que s'ha disposat en els articles 10, 14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 5 de febrer de 1999.- La directora general d'Ensenyances Universitàries i Investigació: (p. d. Ordre 25.06.98, DOGV 14 de juliol): Carmen Martorell Pallás.
  
ANNEX II
  
Per la present (nom) ... en representació de ..., accepte la subvenció concedida per a la ruta número ..., per la Resolució de 5 de febrer de 1999 de la directora general d'Ensenyaments Universitaris i Investigació, en els termes que establix l'Ordre de 25 de juny de 1998, de la Conselleria de Cultura, Educació i Ciència, (DOGV 3285, de 14 de juliol) per la que es convoquen ajudes al transport universitari a la Comunitat Valenciana per al curs 1998/1999, i la resolució abans mencionada.
  
Conforme,
  
(Localitat, data, firma i segell de l'entitat)
  
ANNEX III
  
(Nom) ... president/gerent/alcalde president de l'associació/empresa/ajuntament de ..., certifique:
  
Que per la Resolució de 5 de febrer de 1999, li va ser concedida a esta associació/empresa/ajuntament de ... una ajuda al transport universitari a la Comunitat Valenciana, corresponent a la ruta número ... amb origen en ... i destí en ..., manifestant que ha quedat complida l'activitat en el primer semestre de 1999.
  
El que certifique als efectes oportuns en ...
  
(localitat, data, firma i segell de l'entitat)
  
ANNEX IV
  
Memòria tipus línia regular
  
Codi de la ruta:
  
Beneficiari:
  
Origen:
  
Destí:
  
Període subvencionat: 01.01.1999 - 30.06.1999
  
Municipi de
  
parada Alumnes diaris
  
transportats Preu ordinari
  
del bitllet Descompte aplicat
  
a universitaris Preu del bitllet
  
per a universitaris
  
...., ... de ... 999
  
Firma i segell de l'entitat
  
ANNEX V
  
Memòria tipus línia especial
  
Codi de la ruta:
  
Beneficiari:
  
Origen:
  
Destí:
  
Període subvencionat: 01.01.1999 - 30.06.1999
  
Municipi de
  
parada Alumnes diaris
  
transportats Preu del bitllet
  
per a universitaris
  
..., ... de ...de 1999